3 หุ้นเด็ดกลุ่มอสังหาฯ ขยับขึ้นยกแผง กูรูเชียร์เก็บก่อนผลประชุมกนง.
3 หุ้นเด็ดกลุ่มอสังหาฯ ขยับขึ้นยกแผง กูรูเชียร์เก็บก่อนผลประชุมกนง.
21 เม.ย. 2558

ผู้สื่อข่าวรายงานว่า ราคาหุ้น บริษัท ศุภาลัย จำกัด (มหาชน) หรือ SPALI ณ เวลา 10.20 น.อยู่ที่ 22.40 บาท บวก 0.10 หรือ 0.45% มูลค่าการซื้อขาย 22.90 ล้านบาท
ราคาหุ้น บริษัท พฤกษา เรียลเอสเตท จำกัด (มหาชน) หรือ PS ณ เวลา 10.20 น.อยู่ที่ 29.25 บาท บวก 0.50 หรือ 1.74% มูลค่าการซื้อขาย 3 ล้านบาท
ราคาหุ้น บริษัท แสนสิริ  จำกัด (มหาชน) หรือ SIRI ณ เวลา 10.20 น.อยู่ที่ 2.06 บาท บวก 0.02 หรือ 0.98% มูลค่าการซื้อขาย 9.8 ล้านบาท
บล.ฟินันเซีย ไซรัส ระบุในบทวิเคราะห์(20 เม.ย.)ว่า กลุ่มที่อยู่อาศัยซึ่งปรับลงแรงก่อนหน้านั้นรีบาวด์ขึ้นมาน้อยกว่ากลุ่มอื่น และเป็นกลุ่มที่มี PE ต่ำ 9.7 เท่า แนะนำเก็งกำไรกลุ่มนี้ก่อนการประชุมกนง. 29 เม.ย. แนะนำ SPALI (ราคาเป้าหมาย 30 บาท) และ PS (ราคาเป้าหมาย 42 บาท)
บล.เคเคเทรด ระบุในบทวิเคราะห์(21 เม.ย.)ว่า แนะนำ “Buy” PS ราคาเป้าหมาย 38.80 บาท/หุ้น จากยอดขายที่บริษัทสามารถทำได้ต่อเนื่องโดยสามารถทำได้ 27% ของเป้าหมายทั้งปีที่มีมูลค่าสูงกว่าอุตสาหกรรม ขณะเดียวกันการบันทึกรายได้ 50% มีงานในมือรองรับแล้ว
โดยปัจจุบันมีงานในมือกว่า 4 หมื่นล้านบาท ขณะที่จุดเด่นจากพัฒนารูปแบบการก่อสร้างที่ช่วยร่นระยะเวลา ยังคงช่วยสนับสนุนยอดขายและการบันทึกรายได้สามารถทำได้รวดเร็วมากขึ้น
บล.ไอร่า ระบุในบทวิเคราะห์(21 เม.ย.)ว่า แนะนำ “ซื้อ” SIRI ราคาเป้าหมาย 2.40 บาท/หุ้น โดยฝ่ายวิเคราะห์มีมุมมองเชิงบวกสำหรับ SIRI ในปี’58 ใน 2 ประเด็นหลัก คือ 1)ผลกำไรสุทธิจากธุรกิจหลักที่คาดออกมาเติบโต 28% และยอด Presale ที่คาดเติบโตขึ้นจากปีก่อน 239% จากแผนการเปิดตัวโครงการใหม่มูลค่า 36,291 ล้านบาท สูงกว่าปี’57 ถึง 102% ซึ่งคาดสามารถรองรับการเติบโตของบริษัทในระยะยาว และคาดปันผล 6%